title: Id-Deċiżjoni tal-Kunsill ta' l-4 ta' Diċembru 2000 li temenda d-Deċizjoni 2000/24/KE biex ikun stabbilit programm speċjali ta' azzjoni tal-Bank Ewropew ta' l-Investiment b'appoġġ għall-konsolidazzjoni u l-intensifikazzjoni ta' l-unjoni doganali KE-Turkija

text:
Avviż Legali Importanti

|

32000D0788

Official Journal L 314 , 14/12/2000 P. 0027 - 0028

		Id-Deċiżjoni tal-Kunsillta' l-4 ta' Diċembru 2000li temenda d-Deċizjoni 2000/24/KE biex ikun stabbilit programm speċjali ta' azzjoni tal-Bank Ewropew ta' l-Investiment b'appoġġ għall-konsolidazzjoni u l-intensifikazzjoni ta' l-unjoni doganali KE-Turkija(2000/788/KE)IL-KUNSILL TA' L-UNJONI EWROPEJA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 308 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Billi:(1) Fit-23 ta' Diċembru 1963 il-Kunsill adotta d-Deċizjoni Nru 64/732/KEE dwar l-istabbiliment ta' Ftehim ta' Assoċjazzjoni bejn il-KEE u t-Turkija [2]. Il-Protokoll Addizzjonali effettiv mill-1 ta' Jannar 1973 u li hu anness mal-Ftehim ta' Assoċjazzjoni [3] stabbilixxa l-kondizzjonijiet, l-arranġamenti u l-iskedi taż-żmien għall-istabbiliment progressiv ta' l-Unjoni Doganali f'perjodu ta' 22 sena.(2) Il-Kunsill Ewropew tal-Lussemburgu fit-12 u t-13 ta' Dicembru 1997 għamel sejħa biex titfassal strateġija biex tħejji t-Turkija għall-adeżjoni billi tqarribha lejn l-Unjoni Ewropea f'kull qasam. Fl-4 ta' Marzu 1998 il-Kummissjoni ppreżentat komunikazzjoni lill-Kunsill intitolata "l-Istrateġija Ewropea għat-Turkija", li pproponiet programm ta' ħidma biex tikkonsolida u żżid fis-sustanza lill-Unjoni Doganali u jaċċelleraw il-koperazzjoni f'oqsma oħra sinifikanti għal aktar żvilupp fir-relazzjonijiet mat-Turkija.(3) Fil-15 u s-16 ta' Ġunju 1998 il-Kunsill Ewropew ta' Cardiff laqa’ l-istrateġija Ewropea għat-Turkija bħala pjattaforma għall-iżvilupp tar-relazzjonijiet bejn l-Unjoni Ewropea u t-Turkija fuq bażi soda u evoluttiva. Filwaqt li fakkar il-bżonn ta' appoġġ finanzjarju għall-Istrateġija Ewropea, il-Kunsill Ewropew innota l-intenzjoni tal-Kummissjoni li tirrifletti fuq modi u mezzi biex issaħħaħ l-implimentazzjoni ta' l-istrateġija, u li tressaq proposti approprjati f'dan is-sens.(4) Il-Kunsill Ewropew ta' Ħelsinki ta' l-10 u l-11 ta' Diċembru 1999 iddeċida li t-Turkija hija stat kandidat destinat li jingħaqad ma’l-Unjoni fuq il-bażi ta' l-istess kriterji kif applikati ma’ stati kandidati ohra.(5) B'konformità ma’ l-Istrateġija Ewropea għat-Turkija u l-istatus il-ġdid tat-Turkija bħala stat kandidat wara l-Kunsill Ewropew ta' Ħelsinki, din id-Deċiżjoni għandħa tistabbilixxi programm speċjali ta' azzjoni tal-BEI li jappoġġja l-konsolidazzjoni u l-intensifikazzjoni ta' l-Unjoni Doganali KE-Turkija. Dan għandu jiffaċilita l-progress f'oqsma li għad jistħoqqilhom attenzjoni f'dak li jikkonċerna l-implimentazzjoni u l-applikazzjoni effettiva ta' ċerta leġislazzjoni ta' relevanza għall-Unjoni Doganali kif identifikata minn rapporti regolari tal-Kummissjoni fuq il-progress tat-Turkija lejn l-adeżjoni u f'oqsma relevanti identifikati mill-Istrateġija Ewropea għat-Turkija.(6) Din id-Deċiżjoni, flimkien ma’ l-eliġibilità mistennija tat-Turkija taħt il-Faċilità ta' Qabel l-Adeżjoni tal-BEI twassal bis-sħiħ l-impenn ta' l-Unjoni fuq is-self speċjali tal-BEI fit-Turkija fil-kuntest ta' l-Unjoni Doganali.(7) L-Intervent tal-BEI taħt din id-Deċiżjoni għandu jkun koerenti mal-faċilitajiet l-oħra tal-BEI disponibbli fit-Turkija u jappoġġja investimenti li jgħinu l-kompetittività ta' l-industrija fit-Turkija partikolarment is-settur tal-SME; l-investimenti fl-infrastruttura, li jkopru t-trasport, l-enerġija u t-telekomunikazzjoni li jtejbu r-rabtiet bejn il-KE u l-infrastruttura Torka, investimenti li jappoġġjaw attivitajiet ta' investiment dirett minn kumpaniji tal-Komunità fit-Turkija; u fejn il-finanzjament b'self tal-BEI ikun strument approprjat, investimenti għal installazjonijiet teknici li jiffaċilitaw il-funzjonament ta' l-Unjoni Doganali.(8) Id-Deċiżjoni Nru 2000/24/KE [4] tagħti lill-BEI garanzija Komunitarja kontra telf minn self għal progetti barra mill-Komunità (l-Ewropa Ċentrali u dik tal-Lvant, il-pajjiżi tal-Mediterran, l-Amerika Latina u l-Asja u r-Repubblika ta' l-Afrika ta' Isfel).(9) L-imsemmija Deċiżjoni tagħti rikors għall-fond ta' garanzija għal azzjonijiet esterni stabbiliti mir-Regolament (KE, Euratom) Nru 2728/94 [5].(10) Il-garanzija Komunitarja li tkopri l-mandat ta' self barrani ġenerali tal-BEI stabbilit mid-Deċiżjoni 2000/24/KE għandha tkun estiża biex tkopri programm speċjali ta' azzjoni tal-BEI li jappoġġja l-konsolidazzjoni u l-intensifikazzjoni ta' l-Unjoni Doganali bejn il-KE u t-Turkija. Id-Deċiżjoni msemmija għandha għalhekk tiġi emendata kif approprjat.(11) Id-disposizzjonijiet ta' din id- Deċiżjoni huma marbuta mar-rispett lejn il-prinċipji demokratiċi, l-istat tad-dritt, id-drittijiet umani u l-libertajiet fundamentali u r-rispett għal-liġi internazzjonali, li fuqhom hija bbażata l-politika tal-Komunità Ewropea u l-Istati Membri tagħha. Il-Komunità tagħti importanza kbira lill-bżonn biex it-Turkija timxi ’l quddiem u tippromwovi l-prattiċi demokratiċi tagħha u r-rispett lejn id-drittijiet fundamentali tal-bniedem, u tinvolvi aktar mill-qrib is-soċjetà ċivili f'dak il-proċess.(12) Dan it-Trattat ma jipprovdix għal poteri oħra għajr dawk li jaqgħu taħt l-Artikolu 308 tiegħu, għall-adozzjoni ta' din id-Deċiżjoni,IDDEĊIEDA DAN LI ĠEJ:Artikolu 1It-tieni sentenza tat-tieni subparagrafu ta' l-ewwwl paragrafu ta' l-Artikolu 1 tad-Deċizjoni 2000/24/KE qiegħda b'dan tiġi emendata kif ġej:(a) fil-parti introduttorja, "EUR18660 miljun" għandha tinbidel bi "EUR 19110 miljun";(b) wara r-raba’ inċiż, l-inċiż li ġej għandu jiġi miżjud:"— Azzjoni speċjali b'appoġġ għall-konsolidazzjoni u l-intensifikazzjoni ta'l-Unjoni Doganali KE-Turkija:450 miljun".Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fl-4 ta' Diċembru 2000.Għall-KunsillIl-PresidentH. Védrine[1] L-Opinjoni mogħtija fil-15 ta' Novembru 2000 (għadha mhix ippubblikata fil-Ġurnal Uffiċjali).[2] ĠU C 217, tad-29.12.1964, pġ. 3685/64.[3] ĠU L 293, tad-29.12.1972, pġ. 4.[4] ĠU L 9, tat-13.1.2000, pġ. 24. Id-Deċiżjoni kif emendata bid-Deċiżjoni 2000/688/KE (ĠU L 285, tas-7.11.2000, pġ.20).[5] ĠU L 293, tat-12.11.1994, pġ. 1. Ir-Regolament kif ġie emendat bir-Regolament (KE, Euratom) Nru 1149/1999 (ĠU L 139, tat-2.6.1999, pġ.1).--------------------------------------------------


title: Deċiżjoni (UE) 2017/1687 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà Marittima għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/262

         DEĊIŻJONI (UE) 2017/1687 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà Marittima għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għas-Sigurtà Marittima għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sigurtà Marittima għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0058/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1406/2002 tal-Parlament Ewropew u tal-Kunsill tas-27 ta' Ġunju 2002 li jistabbilixxi l-Aġenzija Marittima Ewropea tas-Sigurtà (4), u b'mod partikolari l-Artikolu 19 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0130/2017),

               1.

               Jagħti l-kwittanza lid-Direttur Eżekuttiv tal-Aġenzija Ewropea għas-Sigurtà Marittima għall-implimentazzjoni tal-baġit tal-Aġenzija għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Ewropea għas-Sigurtà Marittima, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 133.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 208, 5.8.2002, p. 1.

      (5)  ĠU L 328, 7.12.2013, p. 42.


title: 2007/814/KE: Deċiżjoni tal-Kummissjoni tat- 13 ta’ Novembru 2007 li tirrevoka d-Deċiżjoni 1999/572/KE li taċċetta impenji offruti f’konnessjoni mal-proċedimenti anti-dumping li jirrigwardaw l-importazzjonijiet ta’ ħbula u kejbils tal-wajer ta’ l-azzar li joriġinaw fir-Repubblika tal-Poplu taċ-Ċina, l-Ungerija, l-Indja, ir-Repubblika tal-Korea, il-Messiku, il-Polonja, l-Afrika t’Isfel u l-Ukraina

text:
               12.12.2007

               MT

               Il-Ġurnal Uffiċjali ta’ l-Unjoni Ewropea

               L 326/25

         DEĊIŻJONI TAL-KUMMISSJONI
   tat-13 ta’ Novembru 2007
   li tirrevoka d-Deċiżjoni 1999/572/KE li taċċetta impenji offruti f’konnessjoni mal-proċedimenti anti-dumping li jirrigwardaw l-importazzjonijiet ta’ ħbula u kejbils tal-wajer ta’ l-azzar li joriġinaw fir-Repubblika tal-Poplu taċ-Ċina, l-Ungerija, l-Indja, ir-Repubblika tal-Korea, il-Messiku, il-Polonja, l-Afrika t’Isfel u l-Ukraina
   (2007/814/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi li mhumiex membri tal-Komunità Ewropea (1), u partikolarment l-Artikoli 8 u 9 tiegħu,
   Wara li kkonsultat il-Kumitat Konsultattiv,
   Billi:
   A.   INVESTIGAZZJONIJIET PREĊEDENTI U MIŻURI EŻISTENTI

               (1)

               F’Awwissu ta’ l-1999, bir-Regolament (KE) Nru 1796/1999 (2), il-Kunsill impona dazju definittiv anti-dumping fuq importazzjonijiet ta’ wajer ta’ l-azzar u kejbils li joriġinaw, inter alia, mill-Afrika t’Isfel.

               (2)

               F’Novembru 2005, wara reviżjoni ta’ skadenza skond l-Artikolu 11(2) tar-Regolament bażiku, il-Kunsill, bir-Regolament (KE) Nru 1858/2005 (3) iddeċieda li l-miżuri anti-dumping applikabbli għall-importazzjonijiet tal-prodott ikkonċernat li joriġina, inter alia, mill-Afrika t’Isfel għandhom jinżammu.

               (3)

               Il-Kummissjoni, bid-Deċiżjoni 1999/572/KE tat-13 ta’ Awwissu 1999 (4), aċċettat impenn ta’ prezz minn kumpanija ta’ l-Afrika t’Isfel, Scaw Metals Group Haggie Steel Wire Rope (“Haggie” jew “il-kumpanija”).

               (4)

               Bid-Deċiżjoni 1999/572/KE il-Kummissjoni aċċettat ukoll impenji ta’ prezz mill-kumpaniji li ġejjin: Usha Martin Industries & Usha Beltron Ltd, Indja; Aceros Camesa SA de CV, Messiku; u Joint Stock Company Silur, Ukraina. Il-Kummissjoni rrevokat l-aċċettazzjoni ta’ l-impenn offrut minn Joint Stock Company Silur, Ukraina bir-Regolament tal-Kummissjoni (KE) Nru 1678/2003 (5). Il-miżuri anti-dumping fuq ħbula u kejbils tal-wajer ta’ l-azzar li joriġinaw mill-Messiku skadew fit-12 ta’ Awwissu 2004 (6). Il-Kummissjoni rrevokat l-aċċettazzjoni ta’ l-impenn offrut minn Usha Martin Industries & Usha Beltron Ltd bid-Deċiżjoni tal-Kummissjoni 2006/38/KE tat-22 ta’ Diċembru 2005.

               (5)

               Bħala riżultat ta’ dan l-importazzjonijiet fil-Komunità tal-prodott ikkonċernat li joriġina mill-Afrika t’Isfel, immanifatturat mill-kumpanija u ta’ tip ta’ prodott kopert mill-impenn (‘il-prodott kopert’) ġew eżentati mid-dazji anti-dumping definittivi.

               (6)

               F’dan ir-rigward ta’ min jinnota li ċerti tipi ta’ ħbula u kejbils tal-wajer ta’ l-azzar li huma prodotti minn Haggie tħallew barra mill-ambitu ta’ l-impenn. Għalhekk, dawn il-ħbula u kejbils tal-wajer ta’ l-azzar kienu suġġetti għall-ħlas tad-dazju anti-dumping meta daħlu fiċ-ċirkolazzjoni ħielsa fil-Komunità.

         B.   KSUR TA’ L-IMPENN
   1.   Responsabbiltajiet tal-kumpanija skond l-impenn

               (7)

               L-impenn offrut mill-kumpanija jobbligaha, fost l-oħrajn, tesporta l-prodott kopert lill-Komunità Ewropea ‘l fuq minn ċerti prezzijiet minimi (MIPs) kif mistqarr fl-impenn.

               (8)

               Il-kumpanija fl-impenn tagħha għarfet ukoll li f’dak li għandu x’jaqsam ma’ l-eżenzjoni mid-dazju anti-dumping mogħtija mill-impenn, eżenzjoni bħal din tingħata bil-kundizzjoni li titressaq “fattura ta’ l-impenn” lis-servizzi doganali tal-Komunità. Barra minn hekk, il-kumpanija ntrabtet li ma toħroġx dawn il-fatturi ta’ impenn għall-bejgħ ta’ dawk it-tipi tal-prodott ikkonċernat li mhumiex koperti mill-impenn u li huma għalhekk suġġetti għad-dazju anti-dumping. Il-kumpanija għarfet ukoll li l-fatturi ta’ impenn maħruġa kellu jkun fihom it-tagħrif l-ewwel stabbilit fl-Anness tar-Regolament (KE) Nru 1796/1999 u aktar tard fl-Anness tar-Regolament (KE) Nru 1858/2005.

               (9)

               It-termini ta’ l-impenn jobbligaw ukoll lill-kumpanija tipprovdi lill-Kummissjoni b’tagħrif regolari u ddettaljat f’forma ta’ rapport kull tliet xhur tal-bejgħ tagħha tal-prodott ikkonċernat lill-Komunità Ewropea. Dawn ir-rapporti għandhom jinkludu wkoll il-prodotti koperti mill-impenn li jkunu bbenefikaw mill-eżenzjoni tal-ħlas tad-dazju anti-dumping, kif ukoll dawk it-tipi ta’ ħbula u kejbils ta’ l-azzar li mhumiex koperti mill-impenn u li għalhekk huma soġġetti għall-ħlas tad-dazju anti-dumping fil-mument ta’ l-importazzjoni fil-Komunità Ewropea.

               (10)

               Huwa ċar li r-rapporti tal-bejgħ hawn fuq imsemmija għandhom ikunu, meta jintbagħtu, kompluti, eżawrjenti u korretti fid-dettalji kollha u t-tranżazzjonijiet ikunu konformi fis-sħiħ mal-kondizzjonijiet ta’ l-impenn.

               (11)

               Bil-għan li tiżgura konformità ma’ l-impenn, il-Kumpanija ntrabtet ukoll li tippermetti żjajjar ta’ verifika fuq il-post fil-proprjetà tagħha biex tiġi vverifikata l-eżattezza u l-veraċità tad-data ppreżentata fir-rapporti msemmija ta’ kull tliet xhur u biex tipprovdi t-tagħrif kollu meqjus bħala meħtieġ mill-Kummissjoni.

               (12)

               Ta’ min jinnota li l-kumpanija diġà waslitilha ittra ta’ twissija mis-Servizzi tal-Kummissjoni fit-28 ta’ Ottubru 2003 minħabba ksur ta’ impenn bil-ħruġ ta’ fatturi ta’ impenn għal prodotti mhux koperti mill-impenn iżda xorta waħda suġġetti għall-miżuri anti-dumping. L-ittra ta’ twissija kienet tgħid li minħabba ċ-ċirkustanzi partikolari li fihom sar dan il-ksur ma kienx hemm il-ħsieb li tiġi rrevokata l-aċċettazzjoni ta’ l-impenn, iżda nġibdet l-attenzjoni li kull ksur sussegwenti ta’ l-impenn, anki ta’ natura żgħira, jagħmilha diffiċli għall-Kummissjoni li żżomm l-aċċettazzjoni ta’ l-impenn mill-kumpanija.

               (13)

               F’dan ir-rigward, saret żjara ta’ verifika fil-post tal-Kumpanija fl-Afrika t’Isfel mill-5 ta’ Frar 2007 sas-6 ta’ Frar 2007. Iż-żjara ta’ investigazzjoni kopriet il-perjodu mill-1 ta’ Jannar 2004 sal-31 ta’ Diċembru 2006.

         2.   Riżultati taż-żjara ta’ verifika fil-Kumpanija

               (14)

               Iż-żjara ta’ verifika kkonfermat li l-kumpanija, f’żewġ okkażjonijiet, ħarġet fatturi ta’ impenn (numri tal-fatturi ta’ impenn: 935515 u 935516) għall-prodotti soġġetti għall-miżura anti-dumping iżda mhux koperti mill-impenn. Għalhekk, dawn it-tranżazzjonijiet ibbenefikaw b’mod illegali mill-eżenzjoni ta’ ħlas tad-dazju anti-dumping fil-mument ta’ importazzjoni.

               (15)

               Iż-żjara ta’ verifika kkonfermat li, f’okkażjoni waħda, il-kumpanija naqset milli taġġusta l-prezz unitarju tal-bejgħ skond il-kondizzjonijiet ta’ ħlas. In-nuqqas ta’ twettiq ta’ dan l-aġġustament għall-ispiża finanzjarja marbuta maż-żmien attwali tal-ħlas ikkawża prezz unitarju ta’ bejgħ taħt l-MIP applikabbli.

               (16)

               Barra minn hekk, iż-żjara ta’ verifika kkonfermat li, f’diversi okkażjonijiet, il-kumpanija ħarġet fatturi ta’ impenn mhux b’konformità ma’ l-Anness tar-Regolament (KE) Nru 1858/2005 billi inkludiet is-sentenza “Għall-bejgħ barra mill-pajjiż, mhux biex jinbiegħ fl-Unjoni Ewropea”.

               (17)

               Il-kontroll tal-fatturi ta’ impenn maħruġa għall-perjodu ta’ żmien ikkonċernat miż-żjara ta’ verifika wera li tranżazzjoni waħda ma ġietx inkluża fir-rapport tal-bejgħ ta’ l-impenn ta’ kull tliet xhur li jintbagħat lill-Kummissjoni. Barra minn hekk, ġie kkonfermat ukoll li l-kumpanija rrappurtat tranżazzjonijiet mhux intiżi għar-rilaxx fiċ-ċirkolazzjoni ħielsa fil-Komunità bħalikieku kienu intiżi għar-rilaxx fiċ-ċirkolazzjoni ħielsa fil-Komunità. Iż-żjara ta’ verifika identifikat ukoll bosta tranżazzjonijiet li ġew irrappurtati bħala bejgħ ta’ tranżitu, iżda, fir-realtà, il-prodotti ġew rilaxxati fiċ-ċirkolazzjoni ħilesa fil-Komunità. Barra minn hekk instabu diskrepanzi bejn ir-rapporti tal-bejgħ ta’ l-impenn ta’ kull tliet xhur u l-fatturi korrispondenti.

         3.   Raġunijiet għar-revoka ta’ l-aċċettazzjoni ta’ l-impenn

               (18)

               Il-fatt li l-kumpanija ħarġet fatturi ta’ impenn għall-prodott ikkonċernat li ma kinux koperti mill-impenn u li dawn it-tranżazzjonijiet ibbenefikaw mill-eżenzjoni mill-ħlas tad-dazju anti-dumping mogħti biss għall-prodotti koperti mill-impenn jikkostitwixxi ksur ta’ l-impenn.

               (19)

               L-obbligu tal-kumpanija li tirrispetta l-MIP għall-bejgħ kollu tal-prodott kopert ma tħarisx.

               (20)

               Il-ħruġ ta’ fatturi ta’ impenn mhux b’konformità ma’ l-Anness tar-Regolament (KE) Nru 1858/2005 għall-bejgħ tal-prodott kopert jista’ jkun ta’ diżgwid għall-awtoritajiet tad-dwana u ma jippermettix aktar lill-awtoritajiet tad-dwana li jissorveljaw b’mod effettiv l-impenn u, għaldaqstant, jirrendi l-impenn mhux fattibbli.

               (21)

               Il-fatti stabbiliti fil-premessa (17) wasslu għall-konklużjoni li r-rapporti tal-bejgħ ta’ impenn ta’ kull tliet xhur kif mibgħuta mill-kumpanija ma kienux kompluti, eżawrjenti u korretti fid-dettalji kollha u għalhekk dawn ir-rapporti ma kinux biżżejjed affidabbli biex jintużaw għas-sorveljanza ta’ l-impenn. In-nuqqas ta’ konformità mar-rekwiżiti ta’ rrappurtar jikkostitwixxi ksur ta’ l-impenn.

         4.   Sottomissjonijiet bil-miktub u seduti
   (a)   Nuqqas ta’ ftehim dwar l-Impenn

               (22)

               Il-kumpanija għarfet permezz tas-sottomissjonijiet tagħha bil-miktub li saru xi żbalji fil-ħruġ tal-fatturi ta’ impenn u t-tħejjija tar-rapporti ta’ l-impenn minħabba nuqqas ta’ ftehim dwar l-impenn dwar id-dispożizzjonijiet tekniċi ta’ l-impenn, minħabba li t-test inqara ħażin u/jew minħabba n-nuqqas tal-kumpanija li tikkonsultah. Fis-sottomissjoni tagħha bil-miktub u matul is-seduta fis-26 ta’ April 2007 kien ukoll mistqarr li t-tibdil fit-treġija għolja u l-istrutturar mill-ġdid ta’ l-organizzazzjoni kkontribwixxa għan-nuqqas ta’ ftehim dwar ir-rekwiżiti komplessi ta’ l-impenn.

               (23)

               Il-kumpanija wkoll ammettiet li rċeviet l-ittra ta’ twissija mis-Servizzi tal-Kummissjoni fit-28 ta’ Ottubru 2003. Iżda, il-kumpanija rribattiet li qatt ma waslilha rapport ta’ verifika u li assumiet li kieku kien jiddeskrivi l-iżball li fil-fatt sar. Il-kumpanija saħqet li l-fatt li ma waslilha xejn dwar l-iżbalji li fil-fatt saru kkontribwixxa wkoll għan-nuqqas tagħha li tibdel il-prassi tagħha dwar it-tħejjija tar-rapporti ta’ l-impenn jew li ttejjeb l-għarfien tagħha.

               (24)

               Fi tweġiba għal dawn l-argumenti wieħed irid jinnota li l-kumpanija fit-18 ta’ Settembru 2003 waslitilha ittra mill-Kummissjoni li ddeskriviet fid-dettall il-ksur identifikat. L-ittra ta’ twissija tat-28 ta’ Ottubru 2003 ma tennitx aktar il-ksur fid-dettall iżda rriferiet għall-korrispondenza ta’ qabel bejn il-Kummissjoni u l-kumpanija.

               (25)

               Ta’ min jinnota wkoll li l-kumpanija setgħet tfixklet meta rriferiet għal rapport ta’ verifika. Il-Kummissjoni ma wettqitx żjara ta’ verifika qabel ma ħarġet ittra ta’ twissija fit-28 ta’ Ottubru 2003 billi l-ksur li wassal għall-ħruġ ta’ l-ittra ta’ twissija ġie stabbilit fuq il-bażi ta’ analiżi mill-uffiċċju tar-rapporti ta’ l-impenn. Il-Kummissjoni għamlet verifika f’Mejju 2004 iżda billi dik il-verifika ma wasslitx għal aktar azzjoni ma kien jinħtieġ li tintbagħat ebda ittra lill-kumpanija marbuta magħha.

               (26)

               Barra minn hekk, il-kumpanija ssottomettiet matul is-seduta li, wara ż-żjara ta’ verifika, il-kumpanija rrevediet is-sistema kompluta tagħha, fuq il-bażi tal-kummenti magħmula fil-post, biex twettaq it-tibdil meħtieġ biex tissodisfa r-rekwiżiti ta’ l-impenn.

               (27)

               L-argumenti ppreżentati mill-kumpanija fid-difiża tagħha nnifisha f’dak li għandu x’jaqsam man-nuqqas ta’ ftehim dwar l-impenn ma jbiddlux il-fehma tal-Kummissjoni li l-kumpanija naqset milli tkun konformi ma’ l-obbligi ta’ l-impenn. Irid jiġi nnutat ukoll li l-kumpanija diġà waslitilha ittra ta’ twissija minħabba ksur ta’ impenn fl-imgħoddi u naqset milli tadotta l-miżuri meħtieġa biex twaqqaf milli jseħħ aktar ksur ta’ l-impenn. In-nuqqas ta’ ftehim dwar ir-rekwiżiti ta’ l-impenn jikkostitwixxi riskju għoli għas-suffiċjenza u l-affidabilità tas-sorveljanza ta’ l-impenn.

         (b)   Proporzjonalità

               (28)

               F’dak li għandu x’jaqsam mal-vjolazzjoni tal-prezz, il-kumpanija ammettiet li sar ksur tal-prezz f’okkażjoni waħda għax naqset milli twettaq it-tibdil meħtieġ fil-prezzijiet tal-bejgħ fir-rigward ta’ ħlas wara ż-żmien. Madankollu, tressaq l-argument li l-prezzijiet tal-bejgħ tat-tranżazzjonijiet l-oħra kollha kienu strettament konformi ma’ l-MIP. Barra minn hekk, ġie sottomess li l-ħlas wara ż-żmien seħħ minħabba ċirkustanzi mhux previsti billi l-klijent ikkonċernat normalment iħallas bil-quddiem għall-prodotti qabel ma ssir il-kunsinna.

               (29)

               B’reazzjoni għal dawn l-argumenti għandu jiġi nnutat li b’konformità ma’ l-impenn, il-kumpanija ntrabtet li tiżgura li l-Prezz Nett tal-Bejgħ għall-bejgħ kollu kopert permezz ta’ l-impenn għandu jkun fl-MIP stipulat fl-impenn jew ogħla minnu.

               (30)

               Barra minn hekk, għal dak li għandu x’jaqsam mal-kwistjoni tal-proporzjonalità, ir-Regolament bażiku ma fih l-ebda rekwiżit dirett jew indirett li ksur ta’ impenn għandu jirrelata ma’ perċentwali minimu ta’ bejgħ jew għandu jirrelata ma’ perċentwali minimu ta’ MIP.

               (31)

               Din l-istrateġija kienet ikkonfermata wkoll permezz tal-ġurisprudenza tal-Qorti tal-Prim’Istanza li qatgħetha li kull ksur ta’ impenn huwa biżżejjed biex jiġġustifika l-irtirar ta’ aċċettazzjoni ta’ impenn (7).

               (32)

               Skond dan, l-argumenti ppreżentati mill-kumpanija fir-rigward tal-proporzjonalità ma jbiddlux il-fehma tal-Kummissjoni li seħħ ksur ta’ l-impenn u li għandha tiġi rtirata l-aċċettazzjoni l-impenn.

         (ċ)   Bona fide tal-kumpanija

               (33)

               Il-kumpanija ressqet l-argument li fiż-żmien ta’ sottomissjoni tar-rapporti regolari tagħha lill-Kummissjoni, il-kumpanija ħasset li r-rapporti kienu kompluti, eżawrjenti u korretti fid-dettalji kollha.

               (34)

               Fl-ebda mument ma ppruvat tirrapporta informazzjoni mhux korretta jew ma ppruvat żżomm lura l-informazzjoni meħtieġa.

               (35)

               Il-kumpanija enfasizzat ukoll kemm fis-sottomissjoni tagħha bil-miktub kif ukoll matul is-seduta, li ma kisbet ebda benefiċċju mill-ksur ta’ l-impenn, f’xi każ minnhom għajr għal tnejn, u li l-iżbalji ma twettqux fi ħdan l-għan ta’ skema ta’ qerq.

               (36)

               B’referenza għall-premessi hawn fuq ta’ min jinnota li l-kumpanija ħadd ma raha bħala li kienet qed tipprova tibbenefika bi skop billi ma tirrispettax ir-rekwiżiti ta’ l-impenn jew li tfixkel is-sorveljanza. Iżda, li l-iżbalji jseħħu b’mod ripetut iwassal biex is-sorveljanza xierqa ta’ l-impenn ma tibqax fattibbli.;

         C.   IR-REVOKA TAD-DEĊIŻJONI 1999/572/KE

               (37)

               Fid-dawl ta’ dan ta’ hawn fuq, l-aċċettazzjoni ta’ l-impenn għandha tiġi rtirata u d-Deċiżjoni tal-Kummissjoni 1999/572/KE għandha tiġi rrevokata. Skond dan, id-dazju definittiv ta’ anti-dumping impost bl-Artikolu 1(2) tar-Regolament (KE) Nru 1858/2005 għandu japplika.

         IDDECIEDIET:
   Artikolu 1
   Id-Deċiżjoni 1999/572/KE hija permezz ta’ dan irrevokata.
   Artikolu 2
   Din id-Deċiżjoni għandha tidħol fis-seħħ l-għada tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fi Brussell, 13 ta’ Novembru 2007.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17).

      (2)  ĠU L 217, 17.8.1999, p. 1. Ir-Regolament kif emendat bir-Regolament (KE) Nru 1674/2003 (ĠU L 238, 25.9.2003, p. 1).

      (3)  ĠU L 299, 16.11.2005, p. 1. Ir-Regolament kif emendat bir-Regolament (KE) Nru 121/2006 (ĠU L 22, 26.1.2006, p. 1).

      (4)  ĠU L 217, 17.8.1999, p. 63. Id-Deċiżjoni kif emendata l-aħħar mid-Deċiżjoni 2006/38/KE (ĠU L 22, 26.1.2006, p. 54).

      (5)  ĠU L 238, 25.9.2003, p. 13.

      (6)  ĠU C 203, 11.8.2004, p. 4.

      (7)  F’dan il-kuntest, ara l-każ T-51/96 Miwon v Kunsill (ECR 2000, p. II-1841) paragrafu 52; il-każ T-340/99 Arne Mathisen S v Kunsill (ECR 2002, p. II-2905) paragrafu 80.


title: Id-Deċiżjoni tal-Kunsill ta' l-4 t'Ottubru 1999 li tikkonċerna l-konklużjoni tal-Ftehim tal-Koperazzjoni bejn il-Komunità Ewropea u r-Renju tal-Kambodja

text:
Avviż Legali Importanti

|

31999D0677

Official Journal L 269 , 19/10/1999 P. 0017 - 0017

		Id-Deċiżjoni tal-Kunsillta' l-4 t'Ottubru 1999li tikkonċerna l-konklużjoni tal-Ftehim tal-Koperazzjoni bejn il-Komunità Ewropea u r-Renju tal-Kambodja(1999/677/KE)IL-KUNSILL TA' L-UNJONI EWROPEA,Wara li kkunsidrat it-Trattat li jistabbilixxi l-Komunità Ewropea, u b'mod partikolari l-Artikoli 133 u 181 flimkien ma' l-ewwel sentenza ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidrat il-proposta mill-Kummissjoni,Wara li kkunsidrat l-opinjoni tal-Parlament Ewropew [1];(1) Billi, taħt l-Artikolu 177 tat-Trattat, il-politika tal-Komunità fl-isfera ta' l-iżvilupp tal-koperazzjoni għandha tgħin l-iżvilupp ekonomikament sostenibbli u soċjali tal-pajjiżi li qed jiżviluppaw, l-integrazzjoni lixxa u gradwali tagħhom f'dinja ekonomika u t-tnaqqis tal-faqar f'dawn il-pajjiżi;(2) Billi l-Komunità għandħa tapprova, biex tilħaq l-għanijiet tagħha fl-isfera ta' relazzjonijiet esterni, l-Ftehim tal-Koperazzjoni bejn il-Komunità Ewropea u r-Renju tal-Kambodja,IDDEĊIEDA DAN LI ĠEJ:Artikolu 1Il-Ftehim tal-Koperazzjoni bejn il-Komunità Ewropea u r-Renju tal-Kambodja huwa minn issa approvat f'isem il-Komunità.It-test ta' dan il-Ftehim huwa mehmuż ma' din id-Deċiżjoni.Artikolu 2Il-President tal-Kunsill jagħti l-avviż li hemm provdut fl-Artikolu 21 tal-Ftehim [2].Artikolu 3Il-Kummissjoni, mgħejuna mir-rappreżentanti ta' l-Istati Membri, tirrappreżenta l-Komunità fuq il-Kumitat Konġunt kif hemm provdut fl-Artikolu 14 tal-Ftehim.Artikolu 4Din id-Deċiżjoni tkun ippubblikata fil-Ġurnal Uffiċjali tal-Komunitajiet Ewropej.Magħmul fil-Lussemburgu, l-4 t'Ottubru 1999.F'isem il-KunsillIl-PresidentK. Häkämies[1] ĠU C 219, tat-30.7.1999, p. 189.[2] Id-data tad-dħul fis-seħħ tal-Ftehim tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: Deċiżjoni (UE) 2017/103 tal-Bank Ċentrali Ewropew tal-11 ta' Jannar 2017 li temenda d-Deċiżjoni (UE) 2016/948 dwar l-implimentazzjoni tal-programm ta' xiri mis-settur korporattiv (BĊE/2017/4)

text:
               20.1.2017

               MT

               Il-Ġurnal Uffiċjali tal-Unjoni Ewropea

               L 16/57

         DEĊIŻJONI (UE) 2017/103 TAL-BANK ĊENTRALI EWROPEW
   tal-11 ta' Jannar 2017
   li temenda d-Deċiżjoni (UE) 2016/948 dwar l-implimentazzjoni tal-programm ta' xiri mis-settur korporattiv (BĊE/2017/4)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew u, b'mod partikolari t-tieni subparagrafu tal-Artikolu 12.1 flimkien mal-ewwel inċiż tal-Artikolu 3.1, u l-Artikolu 18.1 tiegħu,
   Billi:

               (1)

               Id-Deċiżjoni (UE) 2016/948 tal-Bank Ċentrali Ewropew (BĊE/2016/16) (1), stabbilixxiet programm ta' xiri mis-settur korporattiv (CSPP). Flimkien mat-tielet programm ta' xiri ta' bonds iggarantiti, il-programm ta' xiri ta' titoli ggarantiti b'assi u l-programm ta' xiri ta' assi tas-settur pubbliku mis-swieq sekondarji, is-CSPP huwa parti mill-programm ta' xiri ta' assi estiż (APP). L-għan tal-APP huwa li jkompli jtejjeb it-trasmissjoni tal-politika monetarja, sabiex jiffaċilita l-għoti ta' kreditu lill-ekonomija taż-żona tal-euro, iħaffef il-kundizzjonijiet għat-teħid ta' self minn unitajiet domestiċi u ditti u jikkontribwixxi sabiex ir-rati tal-inflazzjoni jinġiebu lura għal livelli li huma taħt iżda qrib għal 2 % fuq medda ta' żmien medju, b'mod konsistenti mal-objettiv primarju tal-Bank Ċentrali Ewropew (BĊE) li jżomm l-istabbiltà tal-prezzijiet.

               (2)

               Ix-xiri ta' assi taħt l-APP hija miżura proporzjonata għal mitigazzjoni tar-riskji għall-prospetti għall-iżviluppi fil-prezzijiet, billi tkompli ttaffi iżjed il-kundizzjonijiet monetarji u finanzjarji, inklużi dawk rilevanti għall-kundizzjonijiet ta' self tal-korporazzjonijiet mhux finanzjarji u l-unitajiet domestiċi, biex b'hekk jiġu appoġġati l-konsum aggregat u l-infiq fl-investiment fiż-żona tal-euro biex fl-aħħar mill-aħħar jingħata kontribut għar-ritorn lejn rati ta' inflazzjoni inqas minn imma qrib it-2 % matul perijodu ta' żmien medju. L-APP jikkonforma bi sħiħ mal-obbligi tal-banek ċentrali tal-Eurosistema skont it-Trattati, inkluża l-projbizzjoni ta' finanzjament monetarju, u ma jfixkilx l-operat tal-Eurosistema skont il-prinċipju ta' ekonomija tas-suq miftuħ b'kompetizzjoni libera.

               (3)

               Fit-8 ta' Diċembru 2016, il-Kunsill Governattiv iddeċieda, b'mod konformi mal-mandat tiegħu li jiżgura l-istabbiltà tal-prezzijiet, li ċerti parametri tal-APP għandhom jiġu aġġustati sabiex jinkisbu l-objettivi tal-APP. L-aġġustamenti huma konformi mal-mandat tal-politika monetarja tal-Kunsill Governattiv, jikkonformaw bis-sħiħ mal-obbligi tal-banek ċentrali tal-Eurosistema taħt it-Trattati u jirriflettu debitament kunsiderazzjonijiet ta' ġestjoni tar-riskju.

               (4)

               B'mod aktar speċifiku, l-orizzont maħsub ta' xirjiet taħt l-APP għandu jiġi estiż sat-tmiem ta' Diċembru 2017, jew lil hinn, jekk meħtieġ, u fi kwalunkwe każ sakemm il-Kunsill Governattiv jara aġġustament sostnut fil-perkors tal-inflazzjoni li jkun konsistenti mal-għan tiegħu li jikseb rati ta' inflazzjoni li jkunu taħt, iżda qrib, it-2 % fuq medda ta' żmien medju.

               (5)

               Il-likwidità provduta lis-suq permezz tax-xirjiet ikkombinati fix-xahar taħt l-APP għandha tkompli tammonta għal EUR 80 biljun sa tmiem Marzu 2017. Minn April 2017, ix-xirjiet fix-xahar ikkombinati taħt l-APP għandhom jipproċedu b'ritmu ta' EUR 60 biljun sat-tmiem ta' Diċembru 2017, jew lil hinn, jekk meħtieġ, u fi kwalunkwe każ sakemm il-Kunsill Governattiv jara aġġustament sostnut fil-perkors tal-inflazzjoni li tkun konsistenti mal-mira tiegħu ta' inflazzjoni. Jekk, sadanittant, il-prospettiva ssir anqas favorevoli, jew jekk il-kundizzjonijiet finanzjarji jsiru inkonsistenti ma' progress ulterjuri lejn aġġustament sostnut fil-perkors tal-inflazzjoni, il-Kunsill Governattiv beħsiebu jżid il-programm f'termini ta' daqs u/jew durazzjoni.

               (6)

               Sabiex tiġi żgurata l-implimentazzjoni mingħajr skossi ta' xirjiet taħt l-APP matul l-orizzont maħsub, ix-xirjiet ta' titoli taħt l-APP b'rendIment għall-maturità li tkun taħt ir-rata tal-imgħax fuq il-faċilità tad-depożitu tal-BĊE għandhom jiġu permessi sal-grad meħtieġ.

               (7)

               Għalhekk, id-Deċiżjoni (UE) 2016/948 (BĊE/2016/16) għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Emenda
   Fl-Artikolu 2 tad-Deċiżjoni (UE) 2016/948 (BĊE/2016/16), il-punt 5 huwa mibdul b'dan li gej:

      “5.   Huma permessi xirjiet ta' bonds korporattivi nominali b'rendiment negattiv sal-maturità (jew rendiment għall-agħar) ugwali għal jew 'il fuq mir-rata tal-faċilità ta' depożitu. Huma permessi sal-grad meħtieġ xirjiet ta' bonds korporattivi nominali b'rendiment negattiv sal-maturità (jew rendiment għall-agħar) taħt ir-rata tal-faċilità ta' depożitu.”.

   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fit-13 ta' Jannar 2017.

      Magħmul fi Frankfurt am Main, il-11 ta' Jannar 2017.

            Għall-Kunsill Governattiv tal-BĊE

            Il-President tal-BĊE

         Mario DRAGHI

      (1)  Id-Deċiżjoni (UE) 2016/948 tal-Bank Ċentrali tal-1 ta' Ġunju 2016 dwar l-implimentazjoni tal-programm ta' xiri mis-suq korporattiv (BĊE/2016/16) (ĠU L 157, 15.6.2016, p. 28).


title: Deċiżjoni tal-Kunsill (UE) 2015/1860 tat-13 ta' Ottubru 2015 li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit skont il-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta' viżi, fir-rigward tal-adozzjoni tar-regoli ta' proċedura tiegħu

text:
               17.10.2015

               MT

               Il-Ġurnal Uffiċjali tal-Unjoni Ewropea

               L 273/9

         DEĊIŻJONI TAL-KUNSILL (UE) 2015/1860
   tat-13 ta' Ottubru 2015
   li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit skont il-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta' viżi, fir-rigward tal-adozzjoni tar-regoli ta' proċedura tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2) flimkien mal-Artikolu 218(9) tiegħu,
   Wara li kkunsidra Deċiżjoni tal-Kunsill 2013/628/UE tat-22 ta' Ottubru 2013 dwar il-konklużjoni tal-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta' viżi (1);
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta' viżi (2) (“il-Ftehim”) daħal fis-seħħ fl-1 ta' Jannar 2014.

               (2)

               L-Artikolu 12 tal-Ftehim jipprevedi li Kumitat Konġunt ta' esperti (“il-Kumitat”) għandu jiġi stabbilit mill-Partijiet.

               (3)

               L-Artikolu 12(4) tal-Ftehim jipprevdi li l-Kumitat għandu jistabbilixxi r-regoli ta' proċedura tiegħu.

               (4)

               Huwa għalhekk xieraq li tiġi stabbilita l-pożizzjoni li għandha tiġi adottata f'isem l-Unjoni fil-Kumitat, fir-rigward tal-adozzjoni tar-regoli ta' proċedura tiegħu,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tiġi adottata f'isem l-Unjoni Ewropea fil-Kumitat Konġunt stabbilit skont il- Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta' viżi, fir-rigward tal-adozzjoni tar-regoli ta' proċedura tiegħu, għandha tkun ibbażata fuq l-abbozz tad-Deċiżjoni tal-Kumitat Konġunt mehmuż ma' din id-Deċiżjoni.
   2.   Korrezzjonijiet tekniċi minuri għall-abbozz tad-Deċiżjoni jistgħu jiġu miftiehma mir-rappreżentanti tal-Unjoni fil-Kumitat Konġunt mingħajr deċiżjoni ulterjuri tal-Kunsill.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, it-13 ta' Ottubru 2015.

            Għall-Kunsill

            Il-President

         J. ASSELBORN

      (1)  ĠU L 289, 31.10.2013, p. 1.

      (2)  ĠU L 289, 31.10.2013, p. 2.

      ABBOZZ
      DEĊIŻJONI Nru …/2015 TAL-KUMITAT KONĠUNT STABBILIT SKONT IL- FTEHIM BEJN L-UNJONI EWROPEA U R-REPUBBLIKA TAL-ARMENJA DWAR IL-FAĊILITAZZJONI TAL-ĦRUĠ TA' VIŻI
      ta' …
      fir-rigward tal-adozzjoni tar-regoli ta' proċedura tiegħu
      IL-KUMITAT KONĠUNT,
      Wara li kkunsidra l-Ftehim bejn l-Unjoni Ewropea u r-Repubblika tal-Armenja dwar il-faċilitazzjoni tal-ħruġ ta' viżi (“il-Ftehim”), u b'mod partikolari l-Artikolu 12(4) tiegħu,
      Billi l-Ftehim daħal fis-seħħ fl-1 ta' Jannar 2014,
      ADOTTA DIN ID-DEĊIŻJONI:
      Artikolu 1
      Presidenza
      Il-Kumitat Konġunt (“il-Kumitat”) ikollu presidenza konġunta minn rappreżentanti tal-Unjoni Ewropea u rappreżentant tar-Repubblika tal-Armenja.
      Artikolu 2
      Kompiti tal-Kumitat
      1.   F'konformità mal-Artikolu 12(2) tal-Ftehim, il-Kumitat ikollu, b'mod partikolari, il-kompiti li ġejjin:

                  (a)

                  li jagħmel monitoraġġ tal-implimentazzjoni tal-Ftehim;

                  (b)

                  li jissuġġerixxi emendi jew żidiet għal dan il-Ftehim;

                  (c)

                  li jirriżolvi tilwim li jirriżulta mill-interpretazzjoni jew l-applikazzjoni tad-dispożizzjonijiet tal-Ftehim.

            2.   Il-Kumitat Konġunt jista' jilħaq ftehim dwar rakkomandazzjonijiet li jkun fihom linji gwida jew l-aħjar prattiki biex jassistu fl-implimentazzjoni tal-Ftehim.
      Artikolu 3
      Laqgħat
      1.   Il-Kumitat jiltaqa' kull meta jkun neċessarju, fuq talba ta' xi waħda mill-Partijiet, u mill-inqas darba fis-sena.
      2.   Il-Partijiet jospitaw il-laqgħa, darba kull wieħed, sakemm ma jkunx miftiehem mod ieħor.
      3.   Il-laqgħat tal-Kumitat jissejħu mill-Kopresidenti.
      4.   Il-Kopresidenti jistabbilixxu data għal-laqgħa u jiskambjaw tali dokumenti kif ikun meħtieġ fil-ħin biex jiżguraw preparazzjoni xierqa, jekk possibbli, 14-il jum qabel il-laqgħa.
      5.   Il-Parti li tospita laqgħa tassumi l-aspetti ta' loġistika.
      Artikolu 4
      Delegazzjonijiet
      1.   Il-Partijiet jinnotifikaw lil xulxin dwar il-kompożizzjoni prevista tad-delegazzjoni tagħhom mill-inqas sebat ijiem qabel kull laqgħa.
      2.   L-Unjoni Ewropea tkun rappreżentata mill-Kummissjoni, assistita minn esperti mill-Istati Membri.
      Artikolu 5
      Aġenda tal-laqgħat
      1.   Titħejja aġenda proviżorja għal kull laqgħa mill-Kopresidenti mhux aktar tard minn 14-il jum qabel il-laqgħa. L-aġenda proviżorja tkun tinkludi l-punti li dwarhom tkun waslet talba għal inklużjoni fl-aġenda għand wieħed mill-Kopresidenti sa mhux aktar tard minn 14-il jum qabel il-laqgħa.
      2.   Kull Parti tista' żżid punti mal-aġenda proviżorja fi kwalunkwe ħin qabel il-laqgħa jekk iż-żewġ Partijiet ikunu jaqblu. Talbiet biex jiżdiedu punti mal-aġenda proviżorja jintbagħtu bil-miktub u jiġu inklużi sakemm dan ikun possibbli.
      3.   L-aġenda finali tiġi adottata mill-Kopresidenti fil-bidu ta' kull laqgħa. Punt li ma jkunx jidher fuq l-aġenda proviżorja jista' jitqiegħed fuq l-aġenda jekk il-Partijiet jaqblu u jiġi inkluż sakemm dan ikun possibbli.
      Artikolu 6
      Rekords tal-laqgħa
      1.   Abbozz tar-rekord jitħejja fl-iqsar żmien possibbli mill-Kopresident tal-Parti li tospita l-laqgħa.
      2.   Ir-rekord, bħala regola ġenerali, ikun jindika fir-rigward ta' kull punt fuq l-aġenda:

                  (a)

                  id-dokumentazzjoni mressqa lill-Kumitat;

                  (b)

                  id-dikjarazzjonijiet li Parti tkun talbet li jiddaħħlu; u

                  (c)

                  id-deċiżjonijiet li jittieħdu, ir-rakkomandazzjonijiet li jsiru u l-konklużjonijiet adottati rigward punt speċifiku.

            3.   Ir-rekord ikun jindika wkoll l-individwi tad-delegazzjonijiet rispettivi parteċipanti, u l-ministeru, l-aġenzija jew l-istituzzjoni li jkunu qed jirrappreżentaw.
      4.   Ir-rekord jiġi approvat mill-Kumitat fil-laqgħa tiegħu li jkun imiss.
      Artikolu 7
      Deċiżjonijiet u rakkomandazzjonijiet tal-Kumitat
      1.   Il-Kumitat jieħu d-deċiżjonijiet bi ftehim taż-żewġ Partijiet.
      2.   Id-deċiżjonijiet tal-Kumitat ikollhom it-titolu “Deċiżjonijiet” segwit b'numru tas-serje u deskrizzjoni tas-suġġett tagħhom. Id-data li fiha d-deċiżjoni tidħol fis-seħħ tkun indikata wkoll. Id-deċiżjonijiet jiġu ffirmati mir-rappreżentanti tal-Kumitat li huma awtorizzati sabiex jaġixxu f'isem il-Partijiet. Id-deċiżjonijiet jitħejjew idduplikati, fejn kull verżjoni tkun ugwalment awtentika.
      3.   Il-paragrafi 1 u 2 ikunu japplikaw mutatis mutandis għal rakkomandazzjonijiet tal-Kumitat.
      Artikolu 8
      Spejjeż
      1.   Kull Parti tkun responsabbli għall-ispejjeż li ġġarrab minħabba l-parteċipazzjoni tagħha fil-laqgħat tal-Kumitat, inklużi l-ispejjeż tal-persunal, tal-ivvjaġġar u tas-sussistenza u l-ispejjeż tal-posta jew tat-telekomunikazzjoni.
      2.   Spejjeż oħrajn relatati mal-organizzazzjoni tal-laqgħat ġeneralment ikunu koperti mill-Parti li tospita l-laqgħa.
      Artikolu 9
      Proċeduri amministrattivi
      1.   Sakemm il-Kumitat ma jiddeċidix mod ieħor, il-laqgħat tal-Kumitat ma jkunux pubbliċi.
      2.   Rekords u dokumenti oħrajn tal-Kumitat jiġu ttrattati b'kunfidenzjalità.
      3.   Parteċipanti li mhumiex uffiċjali tal-Partijiet u tal-Istati Membri jistgħu jiġu mistiedna bi ftehim bejn iż-żewġ Kopresidenti, u jkunu suġġetti għall-istess rekwiżiti ta' kunfidenzjalità.
      4.   Il-Partijiet jistgħu jorganizzaw laqgħat ta' informazzjoni pubbliċi jew b'xi mod ieħor jinfurmaw lil membri tal-pubbliku interessati dwar ir-riżultati tal-laqgħat tal-Kumitat.
      Artikolu 10
      Dħul fis-seħħ
      Din id-Deċiżjoni tidħol fis-seħħ fid-data tal-adozzjoni tagħha.

               Għall-Unjoni Ewropea

               Għar-Repubblika tal-Armenja

      DIKJARAZZJONI KONĠUNTA ANNESSA MAR-REGOLI TA' PROĊEDURA
      Sabiex jiżguraw li l-implimentazzjoni tal-Ftehim issir b'mod kontinwu, armonjuż u korrett, ir-Repubblika tal-Armenja, l-Istati Membri u l-Kummissjoni Ewropea jagħmlu kuntatti informali bejn il-laqgħat formali tal-Kumitat Konġunt, sabiex jittrattaw kwistjonijiet urġenti. Huma jagħmlu rapport lill-laqgħa tal-Kumitat Konġunt li jkun imiss dwar dawk il-kwistjonijiet u l-kuntatti informali.


title: 2012/559/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IX — Il-Kontrollur Ewropew għall-Protezzjoni tad-Data

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/120

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IX — Il-Kontrollur Ewropew għall-Protezzjoni tad-Data
   (2012/559/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011)0 73 — C7-0264/2011) (2),

               —

               wara li kkunsidra r-rapport annwali tal-Kontrollur Ewropew għall-Protezzjoni tad-Data għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10), u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0093/2012),

               1.

               Jagħti l-kwittanza lill-Kontrollur Ewropew għall-Protezzjoni tad-Data dwar l-implimentazzjoni tal-baġit għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.
    ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/121

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IX — Il-Kontrollur Ewropew għall-Protezzjoni tad-Data
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0264/2011) (2),

               —

               wara li kkunsidra r-rapport annwali tal-Kontrollur Ewropew għall-Protezzjoni tad-Data (KEPD) għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri għas-sena 2010 dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10), u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0093/2012),

               1.

               Jinnota li, fir-rapport annwali tagħha għall-2010, il-Qorti tal-Awdituri osservat li: “Waqt li n-natura speċjalizzata tal-funzjonijiet magħmula mill-Uffiċċju KEPD tista’ tiġġustifika l-organizzazzjoni ta’ kompetizzjoni interna [organizzata fl-oqsma legali, teknoloġiċi, tar-riżorsi umani u l-assistenza amministrattiva fl-2009], din il-politika m’għandhiex tiġi kkunsidrata bħala n-norma. L-aħjar prattika hija li jintużaw is-servizzi tal-Uffiċċju Ewropew għall-Għażla tal-Persunal (EPSO), li jorganizza kompetizzjonijiet miftuħa fuq bażi regolari.” (punt 7.32);

               2.

               Huwa sodisfatt li fl-2009-2010 l-KEPD organizza, b’kooperazzjoni stretta mal-EPSO, kompetizzjoni ġenerali fil-qasam tal-protezzjoni tad-data biex jirrekluta persunal speċjalizzat ħafna;

               3.

               Jilqa’ l-fatt li l-Qorti tal-Awdituri stmat li, abbażi tax-xogħol tal-awditjar tagħha, il-pagamenti għas-sena li ntemmet fil-31 ta’ Diċembru 2010 għan-nefqa amministrattiva u nefqa oħra tal-istituzzjonijiet u tal-korpi kienu kumplessivament ħielsa minn żbalji materjali; jinnota li l-iktar żball probabli kien stmat, fil-qasam tal-“ispejjeż amministrattivi”, li kien ġeneralment ta’ 0,4 % (paragrafi 7.9, 7.10 u 7.32);

               4.

               Ifakkar li l-Qorti tal-Awdituri kienet talbet lill-KEPD, waqt l-eżerċizzju 2009, biex jistieden lill-membri tal-persunal tiegħu jipproduċu, f’intervalli regolari, id-dokumenti li juru s-sitwazzjoni personali tagħhom; jinnota li sadanittant il-KEPD ikkoreġa l-iżbalji li nstabu fil-qafas tad-dikjarazzjoni ta’ assigurazzjoni tal-2009 fl-2010 u l-2011, u stabilixxa strumenti li jippermettulu jtejjeb il-ġestjoni tal-allowances; jenfasizza li l-Qorti tal-Awdituri se tivverifika l-progress fir-rapport annwali tagħha għall-2011;

               5.

               Jinnota li fl-2010, il-KEPD kellu approprjazzjonijiet ta’ impenn ta’ total ta’ 7 104 351 EUR (7 000 000 EUR fl-2009), u li r-rata ta’ implimentazzjoni ta’ dawn l-approprjazzjonijiet kienet ta’ 82,73 % (81,44 % fl-2009); jenfasizza li l-baġit tal-KEPD huwa purament amministrattiv, bl-ispiża tkun ta’ 65 % għall-persuni marbuta mal-istituzzjoni (intestatura 1) u 35 % għall-bini, l-għamara, it-tagħmir u spejjeż operazzjonali mixellanji (intestatura 2);

               6.

               Jistieden lill-KEPD jipprepara baġits annwali li jaqblu mal-bżonnijiet tiegħu (mill-intestatura 1 intużaw biss 75 % fl-2010) u biex jiżgura implimentazzjoni aħjar tal-baġit (punt 7.35);

               7.

               Jinnota b’sodisfazzjon li r-rakkomandazzjonijiet li saru fir-rapporti tal-Qorti tal-Awdituri u tal-Kummissjoni dwar l-eżerċizzju 2009 kienu implimentati kif ġej:

                           —

                           sistema interna ġdida ta’ verifika finanzjarja żdiedet mal-pjan finanzjarju marbut mal-fluss tax-xogħol (workflow),

                           —

                           kien innominat konsulent dwar il-kontabilità,

                           —

                           iddaħħal reġistru ċentrali għall-eċċezzjonijiet, u

                           —

                           qed tiġi adottata sistema ta’ verifika a posteriori;

               8.

               Jieħu nota tal-bidliet profondi introdotti fl-organizzazzjoni tal-persunal fl-2010 u jitlob li jkun infurmat dwar ir-riżultati tat-tabella tal-persunal il-ġdida; f’dan il-kuntest, japprezza li l-KEPD jinkludi fir-rapport annwali dwar l-attività tiegħu wkoll is-segwitu għar-rakkomandazzjonijiet tal-Parlament;

               9.

               Jinnota li l-istabbiliment ta’ sistema elettronika sigura tal-ġestjoni tal-każijiet tikkostitwixxi progress; jixtieq ikun infurmat dwar l-iżviluppi fir-rapport annwali dwar l-attività li jmiss;

               10.

               Jinnota li l-KEPD se jistabbilixxi sistema ta’ indikaturi tal-prestazzjoni ewlenin fil-pjan ta’ ġestjoni għas-sena 2012, kif ukoll tabella ta’ valutazzjoni li se tippermetti l-kejl tal-isforzi tas-servizz bis-saħħa ta’ sistema ta’ benchmarking; dan il-pjan se jkun evalwat bħala parti mir-rapport ta’ attività annwali għall-2012;

               11.

               Jinnota li r-rapport annwali tal-attivitajiet għas-sena 2011 se jkun fih kapitolu dwar is-segwitu tar-riżoluzzjoni dwar il-kwittanza tal-Parlament;

               12.

               Jittama li rapport annwali dwar l-attività għas-sena 2011 jinkludi wkoll tabella komprensiva tar-riżorsi umani kollha għad-dispożizzjoni tal-KEPD, imqassma skont il-kategorija, il-grad, il-ġeneru, il-parteċipazzjoni fit-taħriġ professjonali u n-nazzjonalità.

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.